Nota de tall 1a assignació PAU/CFGS: 12,065
Nom del títol: Graduat/ada en fisioteràpia per la Universitat de Lleida
Mencions: Fisioteràpia geriàtrica / Fisioteràpia esportiva
Formar professionals fisioterapeutes generalistes amb preparació científica i capacitació suficient perquè puguin descriure, identificar, tractar i comparar problemes de salut als quals es pot donar resposta des de la fisioteràpia.
Amb aquesta finalitat, hauran de ser capaços de fer servir el conjunt de mètodes, procediments, models, tècniques i actuacions que, mitjançant l'aplicació de medis físics, serveixen per a la curació, la recuperació i l'adaptació de persones afectades de deterioraments, limitacions funcionals, invalideses o canvis en la funció física i en l'estat de salut, produïts com a resultat d'una lesió, una malaltia o una altra causa.
I també hauran de ser capaços d'emprar aquests medis en la promoció i el manteniment de la salut, i en la prevenció de les malalties i de les seves conseqüències.
Tot això considerant l'individu en la seva triple dimensió: biològica, psicològica i social.
Exercici de la professió de fisioterapeuta.
La situació actual de la fisioteràpia en la nostra societat és la d'integració d'aquesta disciplina en la majoria d'especialitats mèdiques i serveis a la dependència amb una intervenció assistencial bàsicament terapèutica i ubicada en les diferents àrees d'actuació comentades anteriorment.
Els principals reptes de la fisioteràpia són, d'una banda, la seva incorporació en totes les especialitats mèdiques i serveis a la dependència i desplegada en tots els seus àmbits d'actuació, i d'una altra banda, que es potenciï la seva actuació proactiva, és a dir, la incorporació en els programes de promoció de la salut, prevenció de la malaltia i potenciació del benestar i autonomia personal.
Per això, serà una oportunitat important la incorporació de la fisioteràpia en l'atenció primària, l'apropament de la fisioteràpia al ciutadà, tal com preveu el Departament de Salut de la Generalitat de Catalunya.
La perspectiva futura de la fisioteràpia connecta aquests reptes amb la realitat de l'entorn social.
L'envelliment de la població amb el consegüent increment de cuidadors majoritàriament no formats, la Llei de la dependència i el seu desplegament, la cura de la societat pel que fa a la seva salut i benestar, l'increment en la pràctica d'activitats esportives, i les dades de lesionats greus i no greus en accidents de trànsit i en accidents laborals són, entre d'altres, factors que demanen la necessitat de la plena incorporació de la fisioteràpia en la societat.
Nom del títol: Graduat/ada en infermeria per la Universitat de Lleida
Formar infermers/es capacitats/ades per identificar, avaluar i actuar en les necessitats de salut i de cures de persones sanes o malaltes, mitjançant la realització de pràctiques, incorporant valors professionals i amb atenció als problemes de salut més rellevants en les àrees de medicina, cirurgia, obstetrícia i ginecologia, pediatria, psiquiatria i altres àrees clíniques que permetin integrar en la pràctica professional els coneixements, les habilitats i les actituds de la infermeria.
La situació actual de la nostra societat, amb una esperança de vida elevada i molt envelliment, la cronicitat de les malalties, la societat més feble (immigració, disminuïts), la conveniència de les accions preventives i d'educació per a la salut, l'emergència sanitària esdevinguda per la societat moderna (accidents laborals i de trànsit), els nous tractaments del càncer, l'aparició de noves malalties i tot un seguit d'aspectes vinculats a la millora de l'estat del benestar fan que aquesta professió tingui un atractiu i un futur molt interessants, ja que serà molt necessària la incorporació de nous professionals per tal d'anar cobrint aquests nous espais assistencials i els més clàssics ja esmentats anteriorment.
En aquest moment també hi ha una nova oportunitat: els països de la Unió Europea estan demanant la incorporació d'infermeres i infermers espanyols.
Bàsicament, ho fan per tres motius: el seu sistema sanitari va creixent, ja tenen incorporada la jornada de 35 hores setmanals (i això està creant molts llocs de treball) i reconeixen la bona formació que tenen les infermeres i els infermers espanyols.